സ്കൂള് തുറക്കുന്നത് ഏകപക്ഷീയ തീരുമാനമെന്ന് അധ്യാപക സംഘടനകള് സ്കൂള് തുറക്കുന്നത് ഏകപക്ഷീയ തീരുമാനമെന്ന് അധ്യാപക സംഘടനകള്.നിലവില് സ്കൂളുകള് തുറക്കാനുള്ള മുന്നൊരുക്കങ്ങള് തുടങ്ങിയിരിക്കുകയാണ് സംസ്ഥാന സര്ക്കാര്.ഇത് സംബന്ധിച്ച് പൊതു വിദ്യാഭ്യാസ വകുപ്പും ആരോഗ്യവകുപ്പും സംയുക്തമായി മാനദണ്ഡങ്ങള് തീരുമാനിക്കും. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം സ്കൂള് തുറക്കാന് സര്ക്കാര് ഏകപക്ഷീയ തീരുമാനം എടുത്തെന്ന് ആരോപിച്ച് അധ്യാപകസംഘടനകള് രംഗത്തുവന്നത്തോടെ പ്രതിഷേധം ശക്തമായി. ആരോഗ്യ വകുപ്പ് മാത്രമല്ല തീരുമാനിക്കേണ്ടത്. അധ്യാപക സംഘടനകളുമായി സര്ക്കാര് ചര്ച്ചക്ക് തയാറാകണമെന്ന് സിപിഐ അധ്യാപക സംഘടനയായ എകെഎസ്ടിയുവും കോണ്ഗ്രസ് സംഘടനയായ കെ.പി.എസ്.ടിഎയും ആവശ്യമുന്നയിച്ചു. സ്കൂള് തുറക്കുന്നതിനുള്ള സാഹചര്യമൊരുക്കാന് ഒരു മാസത്തില് താഴെ സമയം മാത്രമാണ് പൊതു വിദ്യാഭ്യാസ വകുപ്പിന് മുന്നിലുള്ളത്. ഒന്നു മുതല് ഏഴു വരെ ക്ലാസുകളും പത്ത്, പന്ത്രണ്ട് ക്ലാസുകളുമാണ് ഒന്നാം തീയതി തുറക്കുക. ഒരു ക്ലാസില് ശരാശരി 40 കുട്ടികളാണ് ഓരോ ക്ലാസിലുമുള്ളത്. ഇവരെ ഒരുമിച്ചിരുത്തി ക്ലാസ് നടത്തുക കൊവിഡ് സാഹചര്യത്തില് അസാധ്യമാണ്. ഇതിനുള്ള ക്രമീകരണം എങ്ങനെ വേണമെന്നാണ് പൊതു വിദ്യാഭ്യാസആരോഗ്യ വകുപ്പുകളുടെ സംയുക്ത യോഗം തീരുമാനിക്കുക. എത്ര കുട്ടികളെ ഒരു ക്ലാസില് പ്രവേശിപ്പിക്കാം, ക്ലാസുകള് ഷിഫ്റ്റ് അടിസ്ഥാനത്തില് വേണമോ ഒന്നിടവിട്ടുള്ള ദിവസങ്ങളില് മതിയോ എന്നതും മാര്ഗനിര്ദ്ദേശങ്ങളില് വ്യക്തമാക്കും. സ്കൂള് ബസുകളില് കുട്ടികളെ എത്തിക്കുമ്ബോഴുള്ള കൊവിഡ് മാനദണ്ഡങ്ങളിലും യോഗമാകും വ്യക്തത വരുത്തുക. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read സംസ്ഥാനത്തെ സ്കൂളുകള് നവംബര് ഒന്നിന് തന്നെ തുറക്കും : വിദ്യാഭ്യാസ വകുപ്പുമായി ചര്ച്ചയുണ്ടായില്ലെന്ന വാര്ത്ത തെറ്റെന്ന് മന്ത്രി ശിവന്കുട്ടി തെലങ്കാനയില് സ്കൂളുകള് തുറക്കാനുള്ള തീരുമാനത്തിന് ഹൈക്കോടതിയുടെ സ്റ്റേ കര്ണാടകയില് ആറു മുതല് എട്ടു വരെയുള്ള ക്ലാസുകള് തുറക്കുന്നു ഇതോടൊപ്പം ഒന്നര വര്ഷത്തിനുശേഷം സ്കൂളുകള് തുറക്കുമ്ബോള് സ്കൂളും പരിസരവും വൃത്തിയാക്കുകയും അണുനശീകരണം നടത്തുകയും വേണം. തദ്ദേശഭരണ സ്ഥാപനങ്ങളുടെയും കര്മ്മ സമിതികളുടെയും നേതൃത്വത്തില് ഇതു നടപ്പാക്കാനാണ് വിദ്യാഭ്യാസ വകുപ്പിന്റെ ആലോചന. പൊതു വിദ്യാഭ്യാസ വകുപ്പിനു മുന്നിലുള്ള ഒരു മാസത്തില് താഴെയുള്ള സമയത്തിനുള്ളില് ക്രമീകരണങ്ങള് പൂര്ത്തിയാക്കണം.